recursal/SuperWikiNEXT-32B huggingface dataset:
**নিউটনস প্যারাকীট** বা রড্রিগেজ প্যারাকীট যার বৈজ্ঞানিক নাম সিট্টাকুলা এক্সসুল হচ্ছে বিপন্ন হয়ে যাওয়া এক প্রজাতির টিয়া পাখি যারা ভারত মহাসাগরের ম্যাসক্যারেন দ্বীপের এন্ডেমিক পাখি ছিলো।

শ্রেণীবিন্যাস
-------------

১৭০৮ সালে ফ্রাঙ্কয়েস লেগাউটের প্রকাশিত স্মৃতিকথা এ নিউ ভয়েজ টু দ্যা ইস্ট ইন্ডিজে সর্বপ্রথম নিউটনস প্যারাকীট এর উল্লেখ করা হয়। ১৮৭১ সালে রড্রিগেজের ম্যাজিস্ট্রেট জর্জ জেনার স্ত্রী পাখির নমুনা সংগ্রহ করে এলকোহলের মধ্যে সংরক্ষণ করে এডওয়ার্ড নিউটনের কাছে পাঠালে তিনি তার ছোট ভাই ব্রিটিশ পক্ষীবিদ নিউটনের কাছে প্রেরণ করেন। আলফ্রেড নিউটন এটার বৈজ্ঞানিক নামকরণ করেন প্যাল্যাইয়োরনিস এক্সসুল।

বর্ণনা
------

এরা ৪০ সেমি (১৬ ইঞ্চি) লম্বা। পুরুষ পাখির ডানা ১৯৮ মিমি (৭.৮ ইঞ্চি) এবং লেজ ২০৬ মিমি (৮.১ ইঞ্চি) লম্বা। স্ত্রী পাখির ডানা ১৯১ মিমি (৭.৫ ইঞ্চি) এবং লেজ ২১০ মিমি (৮.৩ ইঞ্চি)। পুরুষ পাখি ধূসর নীল রঙের যাতে সবুজের আভা বিদ্যমান। মাথার পালকে নীলের প্রভাব বেশি এবং চোখের কাছে কালো দাগের মত পালক।

বিপন্নতা
--------

ম্যাসকারেন দ্বীপে আট প্রজাতির টিয়া পাখি এন্ডেমিক ছিলো। কিন্তু শুধু মাত্র ইকো প্যারাকীট টিকে আছে। অতিরিক্তহারে শিকার এবং বন ধ্বংসের ফলে নিউটনস প্যারাকীট সহ বাকী সবাই বিপন্ন হয়ে গেছে। লেগাউট বর্ণনা করেন যে তিনি যখন দ্বীপে পৌছান তখন প্রচুর পরিমানে নিউটনস প্যারাকীট দেখতে পেয়েছিলেন।

তথ্যসূত্র
---------

1. ↑  "*Psittacula exsul*"। *বিপদগ্রস্ত প্রজাতির আইইউসিএন লাল তালিকা। সংস্করণ 2013.2*। প্রকৃতি সংরক্ষণের জন্য আন্তর্জাতিক ইউনিয়ন। ২০১২। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**নিউফেল ওয়াতা** (আরবি: نوفل واطح‎‎ , জন্ম ৮ই নভেম্বর, ১৯৮৫ লিয়ঁতে) একজন ফরাসি–আলজেরীয় পেশাদার মুষ্টিযোদ্ধা। তিনি তার অপেশাদার কর্মজীবনের সাফল্যের জন্য বেশি বিখ্যাত।
তিনি মাডাগাস্কারের তানানারিভেতে অনুষ্ঠিত ২০০৭ আফ্রিকান চ্যাম্পিয়নশিপে সুপার হেভিওয়েট বিভাগে স্বর্ণপদক জয়ী। এছাড়া তিনি আলজিয়ার্সে অনুষ্ঠিত সারা আফ্রিকা গেমসে রৌপ্যপদক জয় ও ২০০৮ অলিম্পিকে অংশগ্রহণ করেন। ওয়াতা ফরাসী ফুটবলার করিম বেঞ্জেমার দুরসম্পর্কীয় ভাই। দুই জনের পরিবার আলজেরিয়ার বেনি জেলিল শহরের অধিবাসী। আলজেরীয় প্রখ্যাত গায়িকা হানিফার মা সম্পর্কে নিউফেলের ঠাকুর্দার বোন হন।

কর্মজীবন
--------

১৯৯৮সালে ফ্রান্সে অনুষ্ঠিত ফুটবল বিশ্বকাপের অব্যবহিত পরেই নিউফেল তার মুষ্টিযোদ্ধার জীবন শুরু করেন। যখন বাকি সব বাচ্চারা ফুটবলে ব্যস্ত ছিল, তিনি মুষ্টিযুদ্ধকে বেছে নেন আর অনুশীলন শুরু করেন *ক্লাব পাগলিস্টিক ভিলুরবানিস জিমে*।
মাত্র দুইমাসের অনুশীলনের পর তার প্রথম শিক্ষামূলক লড়াইয়ে তিনি বিজয়ী হন।
এরপর ২০০০ সালে মিডলওয়েট বিভাগে (-৭৫কেজি) তিনি ফরাসি চ্যাম্পিয়ন হন। এরপর ২০০১ সালে অনূর্ধ্ব ১৭ বিভাগে ফরাসি লাইট হেভিওয়েট (-৮১কেজি) খেতাব জেতেন।

হেভিওয়েট হিসাবে নিউফেল, ২০০২ ও ২০০৩ জুনিয়র (অনূর্ধ্ব ১৯) জাতীয় চ্যাম্পিয়ন হন। তিনি জুনিয়র বিশ্বচ্যাম্পিয়নশিপের কোয়ার্টার ফাইনালে পরাজিত হন রবার্ট আলফন্সোর কাছে।

২০০৫-এ স্টিফেন গোমিসকে আর ২০০৬-এ জন মবাম্বকে পর পর দু'বার নক আউটে হারিয়ে ফরাসি চ্যাম্পিয়ন হন ২০১ পাউন্ডের নিউফেল। ২০০৫ ভূমধ্যসাগরীয় গেমসে তিনি ব্রোঞ্জ পদক জেতেন।

এর পরেই তিনি ফরাসি ফেডারেশনের অনুমতি চান মুষ্টিযুদ্ধে তার দেশ আলজেরিয়ার প্রতিনিধিত্ব করার।

২০০৭ সালে তিনি মবাম্বার কাছে পরাজিত হন এবং ওজন শ্রেণী বাড়িয়ে সুপার হেভিওয়েটে আলজেরিয়ার প্রতিনিধিত্ব শুরু করেন। সাথে সাথেই ২০০৭ সালে তিনি সারা আফ্রিকা গেমসে আহমেদ সমির আব্দেলহালিমের কাছে ৮:১৭তে পরাজিত হয়ে রৌপ্যপদক জয় করেন।

২০০৮-এ অলিম্পিকের যোগ্যতা অর্জন করেন সেনেগালের স্টেফান গোমিস ও মরোক্কোর মোহামেদ আমানিসিকে ২১:৮ ফলে যোগ্যতাঅর্জনকারী লড়াইয়ে হারিয়ে।

২০০৮-এর এপ্রিলেও তিনি মবাম্বার সাথে তার চতুর্থ লড়াই লড়েন। আশ্চর্যজনক ভাবে, যখন নিউফেল ১:২০ ফলে জিতছিলেন তখন শেষ রাউন্ডে লড়াই থামিয়ে বিতর্কিত সিদ্ধান্তে মবাম্বাকে বিজয়ী ঘোষণা করা হয়।

২০০৮ সালের জুন মাসে তিনি সেন্ট কোয়েন্টিনের প্রাক-অলিম্পিক টুর্নামেন্ট জিতে নেন জার্মান এরিক ফাইফারকে হারিয়ে। নিউফেল অলিম্পিকের প্রস্তুতি শুরু করেন জাঁ ব্যাপটিস্ট মেন্ডির কোচ, হৌয়ারি আমরির সাথে।

অলিম্পিকে ১৬জনের রাউন্ডে তিনি ভেনেজুয়েলার হোসে পেরেজকে পরাজিত করেন, কিন্তু কোয়ার্টার ফাইনালে তিনি বিশ্ব চ্যাম্পিয়নশিপে রৌপ্য পদকজয়ী ভাচিস্লাভ গ্লাজকভের কাছে ৪:১০ ফলে পরাজিত হন।

২০০৯ সালে *আহমার্ট কোমার্ট টুর্নামেন্টে" তিনি ২০০৭ প্যান অ্যাম ও ২০০৮ বিশ্বকাপ বিজেতা রবার্ট আলফন্সোকে দ্বিতীয় রাউন্ডে এক ঘুঁষিতে নক আউট করে মধুর প্রতিশোধ নেন।*

পেশাদার জীবন
------------

নিউফেল ২০০৯সালে পেশাদার হন।

বহিঃসংযোগ
---------

* পেশাদার রেকর্ড
* তাঁর ব্লগ
* বিশ্ব জুনিয়র চ্যাম্পিয়নশিপ ২০০৪
* ফরাসি জাতীয় প্রতিযোগিতা ২০০৫
**মালাবার গোলমরিচ** হল গোলমরিচের একটি প্রকার। ভারতের বর্তমান কেরল রাজ্যের একটি ভৌগোলিক অঞ্চলে, হঠাৎ করেই এর বীজজাত চারাগাছ জন্ম নিয়েছিল। এই জাতের গোলমরিচের উৎপাদনের ক্ষেত্রটি এখন এমন সমস্ত ভৌগোলিক অঞ্চলের মধ্যে আছে যা এককালে মাদ্রাজ প্রেসিডেন্সির মালাবার অঞ্চলের অংশ ছিল। এই অঞ্চলগুলিতে এখন পুরো দক্ষিণ ভারত জুড়ে বিস্তৃত। প্রাচীন রোমান ও আরব ব্যবসায়ী এবং পরে ইউরোপীয় প্রারম্ভিক নাবিকদের দ্বারা সর্বাধিক সন্ধান করা পণ্যগুলির মধ্যে একটি ছিল মালাবার গোলমরিচ।

শ্রেণিবিন্যাস
-------------

মালাবার গোলমরিচকে দুটি শ্রেণিতে ভাগ করা হয়েছে, অসমাঙ্গ বা অনিয়মিত আকারের এবং সমাঙ্গ বা নিয়মিত আকারের। অসমাঙ্গ প্রকারটি কালো রঙের প্রায় গোলকাকার এবং কুঞ্চিত পৃষ্ঠযুক্ত। সমাঙ্গ জাতটিও কুঞ্চিত পৃষ্ঠযুক্ত এবং এর রঙ গাঢ় বাদামী থেকে কালোর মধ্যে হয়। উদ্ভিদটি (*পাইপার নাইগ্রাম*) পাইপারেসি পরিবারের একটি ফুলের লতা, এটি ফলের জন্য চাষ করা হয়। ফলটিকে সাধারণত শুকনো করা হয় এবং মশলা ও স্বাদবর্ধক হিসাবে ব্যবহৃত হয়। ফলটি শুকনো হওয়ার পরে সেটিকে বলা হয় গোল মরিচ। ফলটি ছোট এবং আঁটিযুক্ত, যার ব্যাস পাঁচ মিলিমিটার হতে পারে। সম্পূর্ণরূপে পরিপক্ব হলে এর রং হয় কালচে লাল। এতে একটি বীজ থাকে।

ভৌগোলিক নির্দেশক নিবন্ধন
------------------------

"মালাবার গোলমরিচ"কে ভৌগোলিক নির্দেশক সামগ্রী (নিবন্ধকরণ এবং সুরক্ষা) আইন, ১৯৯৯ এর ১৩ অনুচ্ছেদের (১) এর অধীনে অংশ ক তে নিবন্ধিত করা হয়েছে। নিবন্ধকরণের জন্য আবেদন করা হয়েছিল ভারত সরকারের বাণিজ্য ও শিল্প মন্ত্রকের ভারতীয় মশলা বোর্ডের পক্ষ থেকে।

অন্য কিছু ভৌগোলিক নির্দেশক নিবন্ধিত মশলা
----------------------------------------

ভারত থেকে অন্যান্য মশালাগুলি যারা ভৌগোলিক নির্দেশক নিবন্ধন থেকে ভৌগোলিক সূচক স্বীকৃতি পেয়েছে সেগুলি হল:

* আলেপ্পির ছোট এলাচ
* কুর্গের ছোট এলাচ
* ভূত জোলোকিয়া (লঙ্কা)
* গুন্টুর সান্নাম (লঙ্কা)
* ব্যাড়গি লঙ্কা
* সিকিমের বড় এলাচ
* মিজো লঙ্কা
* অসম কার্বি আংলংয়ের আদা

তথ্যসূত্র
---------

1. ↑  "Malabar pepper"। সংগ্রহের তারিখ ৪ মার্চ ২০২১।
2. ↑  "Black Pepper"। *McCornick Science Institute*। McCornick Science Institute। সংগ্রহের তারিখ ৩০ জানুয়ারি ২০১৬।
3. ↑  "GT Application No. 49" (পিডিএফ)। *Geographical Indications Journal*। **19**: 29। ৩ অক্টোবর ২০০৭। ৯ আগস্ট ২০১৩ তারিখে মূল (পিডিএফ) থেকে আর্কাইভ করা। সংগ্রহের তারিখ ৩০ জানুয়ারি ২০১৬।
4. ↑  "Three more spices got Geographical Indication"। Directorate of Arecanut and Spices Development, Ministry of Agriculture, Govt. of India। সংগ্রহের তারিখ ৩০ জানুয়ারি ২০১৬।
**হলধর পটল** (১৯৩৩ - ৭ জুন, ২০০১) একজন বিশিষ্ট বাঙালি সাংবাদিক ও লেখক।

কর্মজীবন
--------

ভারতের পশ্চিমবঙ্গের হুগলী জেলায় শুকপুকুর গ্রামের একটি কৃষকপরিবারে তিনি জন্মগ্রহণ করেন। পরবর্তী জীবনে হলধর পটল নামে খ্যাত হলেও তার আসল নাম ছিল উমাশংকর হালদার। স্কুলের চাকরি দিয়ে কর্মজীবন শুরু। তারপরে রেলের চাকরিতে যোগ দেন। সেখান থেকে সাংবাদিকতায় আসেন। বসুমতী, যুগান্তর, সত্যযুগ, আনন্দবাজার ও বর্তমান পত্রিকায় কাজ করেছেন। ভারতীয় বার্তাজীবী সংঘের সম্পাদক হয়েছিলেন তিনি। বাংলার গ্রামজীবন ও কৃষিকে সংবাদপত্রের পাতায় নিয়ে আসার কৃতিত্ব ছিল তার। ধারাবাহিক অন্তর্তদন্তমূলক রিপোর্ট লিখে ভূমি কেলেঙ্কারি নিয়ে চাঞ্চল্যকর তথ্য ফাঁস করে বিখ্যাত হয়ে যান তিনি।

রাজনীতি
-------

রেলে ট্রেড ইউনিয়ন সংগঠন করেছেন। ভারতের জাতীয় কংগ্রেস দলে যোগ দিয়ে হুগলী লোকসভা কেন্দ্রে প্রতিদ্বন্দিতা করে পরাজিত হন তিনি।

তথ্যসূত্র
---------

1. ↑  Paṭala, Haladhara (১৯৮৫)। *Maẏanā tadanta*। Śibarāṇī Prakāśanī।
2. ↑  দ্বিতীয় খন্ডের সংযোজন, অঞ্জলি বসু (২০০৭)। *সংসদ বাঙালি চরিতাভিধান*। কলকাতা: সাহিত্য সংসদ। পৃষ্ঠা ৮২।
3. ↑  "সাংবাদিক প্রবীর ঘোষাল তৃনমূলের"। সংগ্রহের তারিখ ২ জুন ২০২০। [*স্থায়ীভাবে অকার্যকর সংযোগ*]
টেমপ্লেট:তথ্য রেফারেন্স প্রয়োজন

চর্যাপদে উল্লেখিত বাঙালি বৌদ্ধ দেবদেবীগণের অধিকাংশই বর্তমান বাঙালি হিন্দু কর্তৃক উপাসিত হচ্ছেন। বর্তমানে বাংলার হিন্দুধর্মে বিশেষত পশ্চিমবঙ্গের বাঙালি সংস্কৃতিতে বৌদ্ধ ধর্মের উল্লেখযোগ্য প্রভাব রয়েছে। বাঙালি হিন্দু সংস্কৃতি প্রধানত শাক্ত, বৌদ্ধ ও শৈব ধর্মের মিশ্রণ। বাংলার তন্ত্র উপাসনাও হিন্দু ও বৌদ্ধ তন্ত্রের মিলিত ধারা। বাঙালি বৌদ্ধ ও হিন্দু উভয়ের মধ্যে উপাসিত দেবদেবীরা ( চর্যাপদে যাঁদের উল্লেখ রয়েছে) হলেন শ্রীমহাকাল, বাসলী(বাস্থালী), শ্রীউগ্রতারা প্রভৃতি।

শ্রীমহাকাল
----------

চর্যাপদে বৌদ্ধ দেবতা হিসেবে উল্লেখ্য রয়েছে। তিনি হিন্দুধর্মের শিব বা মহাকালের অনুরূপ দেবতা। তার যে বর্ণনা পাওয়া গেছে গাত্রবর্ন নীল, লম্বোদর, ক্রোধাধিপাতি, কটিতে ব্যাঘ্র চর্ম, ত্রিনয়ন। নাগকুণ্ডল, নাগহার তার প্রসাধন। তিনি প্রেতে আরূঢ় হয়ে আছেন।

বাসলী(বাস্থালী)
---------------

চর্যাপদে উল্লেখিত বৌদ্ধদেবী, হিন্দুধর্মের কালীর অনুরূপ দেবী। তিনি তান্ত্রিক বৌদ্ধদেবী হিসেবে প্রসিদ্ধ তার ধ্যান মন্ত্রে উল্লেখ রয়েছে যে তিনি যোগিনী পরিবেষ্টিত রয়েছেন। তিনি জিহ্বা বের করে ভয়ঙ্কর রূপ - "লোল জিহ্বা ভয়ঙ্করা"। তিনি দিগম্বরী, মুক্তকেশী, কণ্ঠে নরমুন্ড মালা, শিরে সিঁদুর, নয়নে কজ্জল। ত্রিনয়না তিনি। হাতে খড়্গ ও করোটি। তিনি এক পায়ে হেরুক-বজ্ররায়কে চেপে ধরেছেন। উল্লেখ তিনি বৌদ্ধদেবতা হেরুকের গৃহিণী। তিনি শ্মশানবাসিনী অক্ষয় দুঃখ দূর করেন।

শ্রীউগ্রতারা
------------

বৌদ্ধদেবী শ্রীউগ্রতারা সারাসরি হিন্দুধর্মে গৃহীত হয়েছে। তিনি বৌদ্ধতন্ত্রের দেবী আবার অন্যদিকে হিন্দুতন্ত্রের দশমহাবিদ্যার দ্বিতীয় বিদ্যা। গাত্রবর্ন নীল, বস্ত্র বলতে ব্যাঘ্রাম্বর, ত্রিনয়ন। তিনি চতুর্ভুজা, হাতে খড়্গ, নরকরোটি, কপাল ও নীলপদ্ম। শব তার পায়ে দলিত, তিনি লম্বোদর। পশ্চিমবঙ্গের তারাপীঠ ও বর্গভীমা তার প্রসিদ্ধ মন্দির।

তথ্যসূত্র
---------
**কেলানতান ইসলামী জাদুঘর** (মালে:*Muzium Islam Kelantan)* হল ইসলাম সম্পর্কিত একটি জাদুঘর যা মালয়েশিয়ার কোতা বারু, কেলানতান রাজ্যে অবস্থিত।

ইতিহাস
------

কেলানতান ইসলামিক কাউন্সিল
জাদুঘরের ভবনটি কেলানতানের মুখ্যমন্ত্রী হাসান মোহাম্মদ সাল্লেহের সরকারী বাসভবন ছিল। ১৯১৭ থেকে ১৯৯০ সাল পর্যন্ত এই ভবনটি কেলানতান ইসলামি পরিষদ এবং মালয় কাস্টম হিসেবে ব্যবহার করা হত। এরপরে এই ভবনটি কেলানতান সুলতান ইসমাইল পেট্রা সংস্কার করে জাদুঘরে রূপান্তর করেছিলেন। ১৯৯১ সালের ১১ নভেম্বর এই জাদুঘর উদ্বোধন করা হয়।

স্থাপত্য
--------

দ্বিতল জাদুঘরটি কাঠ দ্বারা নির্মিত এবং ইসলামি ক্যালিগ্রাফির মাধ্যমে কুরআনের আয়াত দিয়ে নকশা করা হয়েছে। দুই তলা বিশিষ্ট এই জাদুঘরের নীচের তলায় জাদুঘর রয়েছে এবং উপরের তলায় একটি গ্রন্থাগার রয়েছে। জাদুঘর ভবনটি একটি মসজিদের সদৃশ।

প্রদর্শনী
---------

জাদুঘরটিতে বিভিন্ন শিল্পকর্ম, শিলালিপি ও দলিল প্রদর্শিত করা হয়, যার মাধ্যমে কেলানতানে'র ইসলামের মূল বুঝা যায়।

খোলার সময়
----------

জাদুঘরটি প্রতিদিন শুক্রবার ব্যতীত প্রতিদিন সকাল ৮.৩০ থেকে বিকাল ৪.৪৫ অবধি খোলা থাকে।

আরো দেখুন
---------

* মালয়েশিয়ায় জাদুঘরসমূহের তালিকা

তথ্যসূত্র
---------

1. ↑  "ইসলামী জাদুঘর, কোতা বারু" (ইংরেজি ভাষায়)। ২ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১০ মে ২০২০।
2. ↑  Super User। "The Official Website of the Kelantan State Museum Corporation - Muzium Islam" (ইংরেজি ভাষায়)। ২০১৭-০৭-০৬ তারিখে মূল থেকে আর্কাইভ করা। সংগ্রহের তারিখ ২০১৬-০২-২৪।
3. ↑  designthemes। "- A Glimpse of Islamic History at the Islamic Museum Kelantan"।
4. ↑  "ইসলামী জাদুঘর, কেলানতান" (ইংরেজি ভাষায়)।
***হিন্দুস্তান দৈনিক*** একটি ভারতীয় হিন্দি ভাষার দৈনিক পত্রিকা এবং ভারতের চতুর্থ বৃহত্তম প্রচারিত সংবাদপত্র। মদন মোহন মালাভিয়া ১৯৩৬ সালে এটি চালু করেছিলেন।  এটি হিন্দুস্তান মিডিয়া ভেঞ্চারস লিমিটেড প্রকাশ করেছে। এর আগে এটি এইচটি মিডিয়া লিমিটেড গ্রুপের অংশ ছিল, যা ২০০৯ সালের ডিসেম্বরে হিন্দুস্তান মিডিয়া ভেঞ্চারস লিমিটেড নামে একটি পৃথক সংস্থায় পরিণত হয়েছে।  এটি দেশের দ্বিতীয় বৃহত্তম পঠিত দৈনিক। হিন্দু বেল্ট জুড়ে *হিন্দুস্তানের* ২১টি সংস্করণ রয়েছে। এগুলি হলো: দিল্লি, হরিয়ানা (ফরিদাবাদ), বিহার (পাটনা, মুজাফফরপুর, গয়া, ভাগলপুর এবং পূর্ণিয়া), ঝাড়খণ্ড (রাঁচি, জামশেদপুর এবং ধানবাদ), উত্তর প্রদেশ (লখনউ, বারাণসী, মিরাট, আগ্রা, এলাহাবাদ, গোরক্ষপুর, বরেলি, মুরাদাবাদ, আলিগড়, এবং কানপুর) এবং উত্তরাখণ্ড (দেরাদুন, হরিদ্বার, হলদওয়ানি)। এগুলি ছাড়াও কাগজটি মথুরা, সাহারানপুর, ফৈজাবাদের মতো গুরুত্বপূর্ণ শহরেও পাওয়া যায়।

*হিন্দুস্তানের* প্রধান সংস্করণগুলি অনলাইনে ই-পেপার ফরমেটে উপলব্ধ।

বিহার এবং ঝাড়খণ্ডে
-------------------

*হিন্দুস্তান* বিহারে তার প্রাধান্য বজায় রেখেছে ৫ মিলিয়ন পাঠক (আইআরএস ২০১১ সালের চতুর্থ প্রান্তিক অনুযায়ী) নিয়ে। এটি বিহারের হিন্দি পাঠকদের জন্য বিশাল বাজারের ৭৩% ভাগ দখলে রেখেছে। ১৩ মে ২০১৬-তে হিন্দুস্থানের একজন সাংবাদিককে গুলি করে হত্যা করা হয়েছিল।

উত্তর প্রদেশে
-------------

*হিন্দুস্তান* উত্তর প্রদেশ রাজ্যে দ্রুত প্রসারিত হচ্ছে, এটি হিন্দি পত্রিকার বৃহত্তম বাজার এবং এখানে এটি সবচেয়ে দ্রুত বর্ধমান হিন্দি দৈনিক।

উত্তরাখণ্ডে
-----------

২০০৮ সালের মে মাসে *হিন্দুস্তান* উত্তরাখণ্ডে প্রবেশ করেছে। এই সংস্করণে উত্তরাখণ্ড এবং পশ্চিম ইউপির মূল শহরগুলি (যেমন দেরাদুন, হৃষীকেশ, হরিদ্বার, রুরকি এবং সাহারানপুর) কভার করে। ২০০৯ সালের জানুয়ারিতে, *হিন্দুস্তান* হালদওয়ানিতে সংস্করণ শুরু করেছিল। উত্তরাখণ্ডে বর্তমানে এটির সর্বাধিক সংখ্যক পাঠক রয়েছে।

আরো দেখুন
---------

* ভারতে প্রিন্ট মিডিয়া

তথ্যসূত্র
---------

1. ↑  "Highest Circulated Daily Newspapers (language wise)" (পিডিএফ)। Audit Bureau of Circulations। সংগ্রহের তারিখ ৫ জানুয়ারি ২০১৯।
2. ↑  Josh, Jagran (২০১৭)। *Current Affairs June 2017 eBook: Current Affairs* (ইংরেজি ভাষায়)। Jagran Josh। পৃষ্ঠা 315। সংগ্রহের তারিখ ২৪ ডিসেম্বর ২০১৯।
3. ↑  "About Us - Hindustan Media Ventures Limited"। *www.hmvl.in*। সংগ্রহের তারিখ ১২ সেপ্টেম্বর ২০১৯।
4. ↑  "Three detained for murder of Bihar journalist Rajdev Ranjan"। *The Indian Express*। ১৪ মে ২০১৬। সংগ্রহের তারিখ ২৮ মে ২০১৬।

বহিঃসংযোগ
---------

* *হিন্দুস্তানের* অফিসিয়াল ওয়েবসাইট
* ই-পেপার
" প্রম্পটুয়ারি আইকোনাম ইনসিগনিওরাম "থেকে হিপ্পোলিটা
'হেরাক্লিসের *হাইপোলিটার কোমরবন্ধনী অর্জন'* নিকোলাস ন্যুফারের দ্বারা চিত্রিত
শাস্ত্রীয় গ্রীক পুরাণে, **হিপ্পোলিটা** ছিলেন গ্রীক যুদ্ধের দেবতা আরেস এবং আমাজনের রানী ওট্রেরার কন্যা, সেইসাথে অ্যান্টিওপ এবং মেলানিপের বোনও। তিনি তার বাবা আরেসের *জোস্টার* (কটিবন্ধ) পরিধান করতেন (এখানে গ্রীক শব্দ 'জোস্টার' পৌরণিক গ্রন্থ ইলিয়াড এবং অন্যান্য গ্রন্থেও পাওয়া যায় যার অর্থ "যুদ্ধের কোমরবন্ধ।"  

হিপ্পোলিটা হেরাক্লিস এবং থিসিউস উভয়ের পৌরাণিক কাহিনীতে প্রধানভাবে স্থান পেয়েছে। তার সম্পর্কে পৌরাণিক কাহিনীগুলি এতটাই বৈচিত্র্যময় যে সেগুলি ভিন্ন ভিন্ন মহিলার ঘটনাও হতে পারে। 

'*হিপ্পোলিটা*' নামটি গ্রীক মূলধাতু হতে উদ্ভূত, যার অর্থ "ঘোড়া" অথবা "ঢিলে দেওয়া।"

কিংবদন্তি
---------

### হেরাক্লিসের নবম শ্রম

হেরাক্লিস বা হারকিউলিসের পুরাণে, হিপ্পোলিটার কোমরবন্ধনীই ছিল তার নবম শ্রমের বস্তু । রাজা ইউরিস্টিয়াসের কন্যা অ্যাডমেটের জন্য এটি পুনরুদ্ধার করতে তাকে পাঠানো হয়েছিল । পৌরাণিক কাহিনীর অধিকাংশ সংস্করণ ইঙ্গিত দেয় যে, হিপ্পোলিটা তখন হেরাক্লিসের প্রতি এতটাই মুগ্ধ হয়েছিলেন যে তিনি বিনা বিতর্কেই তাকে সে তার কোমরবন্ধটি দিয়ে দিয়েছিলেন। সিউডো-অ্যাপোলোডোরাস অনুসারে, তখন দেবী হেরা একজন আমাজনের রূপ নিয়ে তাদের মধ্যে একটি গুজব ছড়িয়েছিল যে হেরাক্লিস এবং তার সৈন্যদল তাদের রানীকে অপহরণ করছে। এতে করে ক্রুধিত হয়ে আমাজনরা হেরাক্লিসের জাহাজটি আক্রমণ করেছিল। পরবর্তীতে আক্রমণকারীদের সাথে লড়াইয়ের সময় হেরাক্লিস হিপ্পোলিটাকে হত্যা করে এবং তার কোমড়বন্ধ খুলে ফেলে এবং পালিয়ে যায়।

শেক্সপিয়রের চরিত্র হিসেবে
--------------------------

স্যামসুনে হিপ্পোলিটার মোমের একটি ভাস্কর্য উইলিয়াম শেকসপিয়রের একটি প্রহসনমূলক নাটক ***''এ মিডসামার নাইট'স ড্রিম'*** (১৫৯৫ অথবা ১৫৯৬ খ্রিষ্টাব্দে রচিত), যা মূলত এথেন্সের পৌরাণিক রাজা এবং প্রতিষ্ঠাতা বীর থিসিয়াস এবং হিপ্পোলিটার বিয়েকে ঘিরে রচিত।

*এ মিডসামার নাইটস ড্রিম* চতুর্থ অঙ্ক, প্রথম দৃশ্য। হেনরি ফুসেলির অঙ্কিত চিত্র অবলম্বনে খোদাইচিত্র, ১৭৯৬ সালে প্রকাশিত।
হিপ্পোলিটার চরিত্রটি শেক্সপিয়ার এবং জন ফ্লেচারের সহ-রচিত একটি প্রহসন নাটক '*দ্য টু নোবেল কিন্সমেন'-* এও দেখা যায় ।

তথ্যসূত্র
---------

1. ↑  Haynes, Natalie (২০২১-০৫-১৩)। *Pandora's Jar: Women in the Greek Myths*। Picador। আইএসবিএন 978-1509873142।
2. ↑  Haynes, Natalie (২০২০-০৫-২৪)। "Natalie Haynes Stands Up for the Classics - Series 6 - Penthesilea, Amazon Warrior Queen - BBC Sounds"। BBC। সংগ্রহের তারিখ ২০২১-০৯-১৮। The other thing that Amazons have are war belts. A war belt – the word in Greek is *zoster* and they are worn my men in the Iliad...The word for a woman's belt in Greek is *zoneid,* a different word.
3. ↑  Robert Graves (1955) *The Greek Myths*
4. ↑  
Compare the etymology of the masculine equivalent: Ἱππόλυτος - "From ῐ̔́ππος (híppos, "horse") + λῠτός (lutós, "releaser, unleasher"). The latter element, found in names, derives from the verb λύω (lúō).
5. ↑  "hippolytus - Origin and meaning of hippolytus by Online Etymology Dictionary"। *www.etymonline.com*।
6. ↑  Euripides, *Herakles*, 408 *sqq*.
7. ↑  Apollonius Rhodius, *Argonautica*, II. 777 *sqq*. and 966 *sqq*.
8. ↑  Diodorus Siculus, *Bibliotheca Historica*, IV. 16
9. ↑  Ps.-Apollodorus, *Bibliotheke*, II. 5. 9
10. ↑  Pausanias, *Hellados Periegesis*, V. 10. 9
11. ↑  Quintus Smyrnaeus, *Posthomerica*, VI. 240 *sqq*.
12. ↑  Hyginus, *Fabulae*, 30
***আল-ব্রিটানিয়া, মাই কান্ট্রি*** হলো স্কটিশ সাংবাদিক এবং লেখক জেমস ফার্গুসনের যুক্তরাজ্যে ইসলাম সম্পর্কে লেখা ২০১৭ সালের একটি বই।

পটভূমি এবং সংক্ষিপ্তসার
-----------------------

*আল-ব্রিটানিয়া, মাই কান্ট্রি* যুক্তরাজ্যে ক্রমবর্ধমান জাতিগত এবং ধর্মীয় উত্তেজনার মধ্যে ব্রিটিশ মুসলিম সম্প্রদায়ের একটি অনুসন্ধান। এটি মুসলিম সম্প্রদায়, দারিদ্র্য, সরকারি নজরদারি, যৌনতা এবং নারীবাদের মতো বিষয়ে সামাজিক ও ধর্মীয় দ্বন্দ্বের মধ্যে যোগসূত্র পরীক্ষা করে।

অভ্যর্থনা
---------

দ্য গার্ডিয়ান-এ ক্রিস্টোফার ডি বেলাইগু, "আল-ব্রিটানিয়া, মাই কান্ট্রিকে "ব্রিটিশ ইসলামের একটি আকর্ষণীয় এবং সহানুভূতিশীল জরিপ" এবং ফার্গুসনকে "পরিচয়, অন্তর্ভুক্তি এবং মুসলিমদের দুর্দশার কেন্দ্রবিন্দুতে থাকা রাষ্ট্রের বিষয়গুলি নিয়ে আলোচনা করার জন্য ভালভাবে স্থাপন করা হয়েছে" বলে বর্ণনা করেছেন।

লন্ডন ইভনিং স্ট্যান্ডার্ডের জন্য স্কাই নিউজের পররাষ্ট্র বিষয়ক সম্পাদক স্যাম কিলি বইটিকে "ব্রিটিশ মুসলিম 'হার্টল্যান্ডস', হাই ওয়াইকোম্ব থেকে ব্র্যাডফোর্ড, হোয়াইটচ্যাপেল থেকে ডিউসবারি এবং গ্লাসগো পর্যন্ত একটি ঘুরে বেড়ানো ট্রেক" হিসেবে চিত্রিত করেছেন।

এর বিপরীতে, দ্য টাইমস পত্রিকায়, ডগলাস মারে, একজন নব্য-রক্ষণশীল লেখক, যিনি ইসলামের সমালোচনার জন্য পরিচিত, তিনি বইটিকে "ক্ষমার অযোগ্য সরল এবং অপমানজনকভাবে রোগা" বলে সমালোচনা করেছেন।

তথ্যসূত্র
---------

1. ↑  de Bellaigue, Christopher (১ জুন ২০১৭)। "Al-Britannia, My Country by James Fergusson review – a compelling survey of British Islam"। *The Guardian*। London। সংগ্রহের তারিখ ২৮ অক্টোবর ২০১৭।
2. ↑  Kiley, Sam (১ জুন ২০১৭)। "Al-Britannia, My Country: A Journey through Muslim Britain by James Fergusson"। *London Evening Standard*। London। সংগ্রহের তারিখ ২৮ অক্টোবর ২০১৭।
3. ↑  Murray, Douglas (১৭ জুন ২০১৭)। "Review: Al-Britannia, My Country by James Fergusson"। *The Times*। London। সংগ্রহের তারিখ ২৮ অক্টোবর ২০১৭।
**জন চেস্টার ব্রুকস মরিস** (ইংরেজি: John Chester Brooks Morris, ১৬ ফেব্রুয়ারি ১৯০১ - ১১ সেপ্টেম্বর ১৯৭০) ছিলেন একজন মার্কিন অভিনেতা। তিনি মঞ্চ, চলচ্চিত্র, টেলিভিশন ও বেতারে কাজ করেছেন। তিনি তার কর্মজীবনের শুরুর দিকে কয়েকটি চলচ্চিত্রে কাজ করে স্মরণীয় হয়ে আছেন। তিনি তার প্রথম সবাক চলচ্চিত্র *অ্যালিবাই* (১৯২৯) ছবিতে অভিনয় করে শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। তিনি ১৯৪০-এর দশকে *বোস্টন ব্ল্যাকি* চলচ্চিত্র ধারাবাহিকের ২৬টি চলচ্চিত্রে বোস্টন ব্ল্যাকি চরিত্রে অভিনয়ের জন্য সর্বাধিক পরিচিতি অর্জন করেন। তিনি ১৯৪৯ সালে চলচ্চিত্র অভিনয় থেকে অবসর নেন।

প্রারম্ভিক জীবন
---------------

চেস্টার মরিস ১৯০১ সালের ১৬ই জানুয়ারি নিউ ইয়র্ক সিটিতে জন্মগ্রহণ করেন। তার পুরো নাম জন চেস্টার ব্রুকস মরিস। তার পিতা উইলিয়াম মরিস ছিলেন ব্রডওয়ে মঞ্চ অভিনেতা ও মাতা এটা হকিন্স ছিলেন মঞ্চ কৌতুকাভিনেত্রী। মরিস কিশোর বয়সে স্কুল থেকে ঝড়ে পড়েন এবং ১৫ বছর বয়সে লিওনেল ব্যারিমোরের সাথে *দ্য কপারহেড* মঞ্চনাটক দিয়ে তার ব্রডওয়ে মঞ্চে অভিষেক হয়। তার চলচ্চিত্রে অভিষেক হয় ১৯১৭ সালের নির্বাক হাস্যরসাত্মক নাট্য চলচ্চিত্র *অ্যান অ্যামেচার অরফান* দিয়ে।

কর্মজীবন
--------

১৯২৯ সালে *অ্যালিবাই* চলচ্চিত্র দিয়ে মরিসের সবাক চলচ্চিত্রে অভিষেক হয়। এই ছবিতে তার কাজের জন্য তিনি শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। একই বছর তাকে *ওম্যান ট্র্যাপ* (১৯২৯) ছবিতে দেখা যায়। ১৯৩০ সালে তিনি *দ্য কেস অব সার্জেন্ট গ্রিশা* এবং নর্মা শিয়েরারের বিপরীতে *দ্য ডিভোর্সি* চলচ্চিত্রে অভিনয় করেন। এই বছরের শেষের দিকে তিনি এমজিএমের নাট্যধর্মী *দ্য বিগ হাউজ* ছবিতে ওয়ালেস বিরি ও রবার্ট মন্টগামারির সাথে প্রধান তারকা হিসেবে কাজ করেন। পরের দুই বছরে তিনি ইউনাইটেড আর্টিস্ট্‌স ও এমজিএমের সাথে ধীরগতিতে কাজ করে যান এবং জিন হার্লোর বিপরীতে হাস্যরসাত্মক নাট্যধর্মী *রেড-হেডেড ওম্যান* (১৯৩২) ছবিতে অভিনয় করেন।

তথ্যসূত্র
---------

1. ↑  "Veteran Actor Chester Morris Found Dead"। *দ্য টাইমস-নিউজ* (ইংরেজি ভাষায়)। ১২ সেপ্টেম্বর ১৯৭০। সংগ্রহের তারিখ ১১ সেপ্টেম্বর ২০১৮ – গুগল নিউজ-এর মাধ্যমে।
2. 1 2  "Movies' 'Boston Blackie,' Chester Morris, Dies"। *রিডিং ঈগল* (ইংরেজি ভাষায়)। ১২ সেপ্টেম্বর ১৯৭০। সংগ্রহের তারিখ ১১ সেপ্টেম্বর ২০১৮ – গুগল নিউজ-এর মাধ্যমে।
3. ↑  ব্লটনার ও ২০১১ ৫১।
4. ↑  মর্টন, অ্যাডামসন ২০০৯, পৃ. ৮৬।
5. ↑  "The 2nd Academy Awards - 1930"। *অস্কার* (ইংরেজি ভাষায়)। একাডেমি অব মোশন পিকচার আর্টস অ্যান্ড সায়েন্সেস। সংগ্রহের তারিখ ১৫ সেপ্টেম্বর ২০১৮।
6. ↑  প্যারিস, লিওনার্ড ১৯৭৬, পৃ. ৪১৩।

বহিঃসংযোগ
---------


উইকিমিডিয়া কমন্সে **চেস্টার মরিস** সংক্রান্ত মিডিয়া রয়েছে।

* ইন্টারনেট অফ-ব্রডওয়ে ডেটাবেজে চেস্টার মরিস উইকিউপাত্তে এটি সম্পাদনা করুন (ইংরেজি)
* ইন্টারনেট ব্রডওয়ে ডেটাবেজে চেস্টার মরিস উইকিউপাত্তে এটি সম্পাদনা করুন (ইংরেজি)
* ইন্টারনেট মুভি ডেটাবেজে চেস্টার মরিস উইকিউপাত্তে এটি সম্পাদনা করুন (ইংরেজি)
* ফাইন্ড এ গ্রেইভে চেস্টার মরিস উইকিউপাত্তে এটি সম্পাদনা করুন (ইংরেজি)

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* স্পেন
* ফ্রান্স (উপাত্ত)
* জার্মানি
* ইসরায়েল
* মার্কিন যুক্তরাষ্ট্র

 |
| অন্যান্য | 
* মিউজিকব্রেইন্‌জ শিল্পী
* সোশ্যাল নেটওয়ার্ক অ্যান্ড আর্কাইভাল কনটেক্সট
* সুডক (ফ্রান্স)
	+ ১

 |
**তুমানহান উদ্যান** (আর্মেনীয়: Թումանյան Այգի) একটি সর্বসাধারণের জন্য উদ্যান, আর্মেনিয়া ইয়েরেভানের আজাপনিয়াক জেলায় অবস্থিত। এটি হ্রাজদান নদীর উপত্যকায়, হালবাহান স্ট্রিটে, হ্রাজদান সেতু এবং টুমো সেন্টার ফর ক্রিয়েটিভ টেকনোলজির মধ্যবর্তীতে অবস্থিত। এটি ১৯৭০ সালে খোলা হয়েছিল এবং হ্রাজদান নদীর ডান তীরে ৭ হেক্টর এলাকা জুড়ে বিস্তৃত। এটি বিখ্যাত লেখক ও কবি হভহান্স তুমেনহানের নামে নামকরণ করা হয় এবং তার জন্মের শততম বার্ষিকী উপলক্ষে খোলা হয়।

১৯৭৩ সালে তুমেনহানের আনুশের অপেরা দুটি প্রধান চরিত্রের মূর্তি; পার্কের মধ্যে আনাশ ও সারো গড়ে উঠেছিল। ১৯৮৬ সালে, তুমেনহানের কাল্পনিক চরিত্রের আরেকটি মূর্তি লরেটিস সাকো উদ্যান নির্মিত হয়েছিল ইয়েরেভানের শিশুদের খুব আকর্ষণীয় খেলার জায়গা হিসাবে তুমানহান উদ্যান একটি।

অ্যালবাম
--------

* উদ্যান থেকে এক মনরম দৃশ্যউদ্যান থেকে এক মনরম দৃশ্য
* বাচ্চাদের খেলার মাঠবাচ্চাদের খেলার মাঠ
* আনাশ এবং সারো *আনাশ এবং সারো*
* লরেটসি সাকো *লরেটসি সাকো*

তথ্যসূত্র
---------

1. ↑  "Parks in Yerevan"। ২০১৩-০৫-২১ তারিখে মূল থেকে আর্কাইভ করা। সংগ্রহের তারিখ ২০১৮-০৭-২৩।
**তুমি যেখানে আমি সেখানে** ১৯৮৩ সালে মুক্তিপ্রাপ্ত বাংলাদেশের ছায়াছবি নাগ পূর্ণিমা-এর একটি সঙ্গীত। রক ধাচের নিরীক্ষাধর্মী এই গানের সুর ও সঙ্গীতায়োজন করেছিলেন আলম খান। গীতিকার মনিরুজ্জামান মনিরের গীতিতে গানটি গেয়েছিলেন এন্ড্রু কিশোর। চলচ্চিত্রে সোহেল রানা এই গানের সাথে ঠোঁট মিলিয়েছিলেন। সোহেল রানা ও ববিতাকে নিয়ে এই গানের চিত্রায়ণ করা হয়েছিল। গানটি সঙ্গীত পরিচালক আলম খানের সুরারোপিত এবং এন্ড্রূ কিশোরের গাওয়া অন্যতম জনপ্রিয় গান হিসেবে বিবেচিত।

পটভূমি
------

> 
> সোহেল রানা বললেন, ‘আমি একটা রক গান করতে চাই এ ছবিতে।’ সিকোয়েন্স শুনে বললাম, রক গান ছবির সঙ্গে ম্যাচ করবে না। তিনি বললেন, ‘আপনি ম্যাচ করাতে পারবেন বলেই তো গানটা করতে চেয়েছি।’
> 
> 
> 

—কবীর বকুলের প্রতি আলম খান

*নাগ পূর্ণিমা* ছিল লোককাহিনী ভিত্তিক চলচ্চিত্র। চলচ্চিত্রটি মাসুদ পারভেজ (সোহেল রানা'র মূলনাম) প্রযোজনা ও পরিচালনা করেছিলেন। এই চলচ্চিত্রের জন্য লোকসঙ্গীত বেশি জুতসই হলেও লোকগানের পাশাপাশি সোহেল রানা একটি রক সঙ্গীত রাখতে চেয়েছিলেন। সঙ্গীত পরিচালক আলম খান এই ছায়াছবির লৈকিক গল্পকে প্রাধাণ্য দিয়ে অন্যান্য গানের সুরারোপ করছিলেন। আলম খানের মতে লোককাহিনির চলচ্চিত্রে একটি রক গান বেমানান ছিল। তবে সোহেল রানা তার ছায়াছবিতে রক গান ব্যবহারের ধারণায় অটল ছিলেন। কাহিনীর বর্ণনাক্রমবিন্যাস অনুযায়ী মনিরুজ্জামান মনির '*তুমি যেখানে আমি সেখানে*' রচনা করেছিলেন। গীত অনুযায়ী আলম খান নিরীক্ষাধর্মী সঙ্গীত রচনা করেছিলেন।

সঙ্গীত ধারণ
-----------

*তুমি যেখানে আমি সেখানে* এন্ড্রু কিশোরের কন্ঠে ধারণ করা হয়। এই গানটির সুর উঁচু অকটেভের সঙ্গীত স্কেলে রচিত। এন্ড্রু কিশোর সাধারণত উঁচু স্কেলের সঙ্গীতে কন্ঠ দিতেন না। গানে কন্ঠ দিতে এন্ড্রু কিশোরের সমস্যা হচ্ছিল। সঙ্গীত ধারণের সময় তিনি আলম খানকে স্কেল নামিয়ে দেয়ার জন্য অনুরোধ করেছিলেন। সোহেল রানার অনুপ্রেরণায় এন্ড্রু কিশোর উঁচু অকটেভে কন্ঠ দিয়েছিলেন। ৩০ বারের প্রচেষ্টায় সম্পূর্ণ গান ধারণ করা হয়েছিল। এতবার গাওয়ার ফলে এন্ড্রু কিশোরের গলা ব্যথা হয়ে যায়। এই গান ধারণের পরের এক সপ্তাহ তিনি কোন গান গাইতে পারেননি।

পুনরুৎপাদন
----------

*তুমি যেখানে আমি সেখানে* গানটি ২০১৯ সালে অনুপম রেকর্ডিং মিডিয়া'র ব্যানারে মাহাতিব শাকিবের কন্ঠে পুনরুৎপাদন করা হয়। এই সংস্করণটি ২০১৯ সালের ৩ জুন হতে ইউটিউবে উম্মুক্ত রয়েছে।

তথ্যসূত্র
---------

1. 1 2 3  "আলম খানের গান ও গল্প"। *প্রথম আলো*। ২০১৫-১০-২৯। সংগ্রহের তারিখ ২০২১-০১-০১।
2. 1 2 3  "ভালোবাসার গান নেপথ্যের গল্প"। *দৈনিক ভোরের কাগজ*। ২০১৮-০২-১০। ২০১৯-০৯-২২ তারিখে মূল থেকে আর্কাইভ করা। সংগ্রহের তারিখ ২০২১-০১-০১।
3. 1 2  "ঢাকাই ছবির নায়কদের মুখে এন্ড্রু কিশোরের গান"। *দৈনিক যুগান্তর*। ২০২০-০৭-০৯। সংগ্রহের তারিখ ২০২১-০১-০১।
4. ↑  "'পূর্ণদৈর্ঘ্য প্রেম কাহিনি'তে ববিতা ও সোহেল রানা"। *প্রথম আলো*। ২০১৩-০৫-১২। সংগ্রহের তারিখ ২০২১-০১-০১।
5. ↑  "সঙ্গীত ব্যক্তিত্ব আলম খানের জন্মদিন আজ"। *একুশে টিভি*। ২০১৮-১০-২২। সংগ্রহের তারিখ ২০২১-০১-০১।
6. ↑  "তুমি যেখানে আমি সেখানে - মাহাতিব শাকিব"। *অনুপম মিউজিক*। ২০১৯-০৬-০৩। সংগ্রহের তারিখ ২০২১-০১-০১ – ইউটিউব-এর মাধ্যমে।

বহিঃসংযোগ
---------

1. ইউটিউবে 'তুমি যেখানে আমি সেখানে' গান নিয়ে সুরকার আলম খানের সাক্ষাতকার
|  |
| --- |
|  |
| গ্রিক বর্ণমালা |
| 

|  |  |  |  |
| --- | --- | --- | --- |
|  Αα | আলফা |  Νν | নিউ |
|  Ββ | বিটা |  Ξξ | সি |
|  Γγ | গামা |  Οο | ওমিক্রন |
|  Δδ | ডেল্টা |  Ππ | পাই |
|  Εε | এপসাইলন |  Ρρ | রো |
|  Ζζ | জেটা |  Σσς | সিগমা |
|  Ηη | ইটা |  Ττ | টাউ |
|  Θθ | থিটা |  Υυ | ইপসাইলন |
|  Ιι | আইওটা |  Φφ | ফাই |
|  Κκ | কাপ্পা |  Χχ | কাই |
|  Λλ | ল্যামডা |  Ψψ | সাই |
|  Μμ | মিউ |  Ωω | ওমেগা |

 |
| ইতিহাস |
|  আর্কীয় স্থানীয প্রকারণ
* Ϝ
* Ͱ
* Ϻ
* Ϙ
* Ͳ
* Ͷ
 * বৈশিষ্ট্যসূচক চিহ্ন
* বন্ধনী

 সংখ্যা
* ϛ (৬)
* ϟ (৯০)
* ϡ (৯০০)
  |
| 
অন্যান্য ভাষায় ব্যবহার |
| * ব্যাক্ট্রীয়
* কপটিক
* আলবেনীয়
 |
| 
সম্পর্কিত বিষয় |
| * বৈজ্ঞানিক প্রতীক হিসাবে ব্যবহার
 |
| 
* বিষয়শ্রেণী বিষয়শ্রেণী

 |
| * দে
* স
 |

**ল্যাম্বডা** ( বড়হাতের অক্ষর Λ ছোটহাতের অক্ষর λ; গ্রিক: λάμ(β)δα *lám (b) da* ) হ'ল / l / শব্দটির প্রতিনিধিত্বকারী গ্রিক বর্ণমালার ১১ তম বর্ণ। গ্রিক সংখ্যার সিস্টেমে ল্যাম্বডা এর মান ৩০ হয়। ল্যাম্বডা ফিনিশীয় লিপির ল্যামেড থেকে প্রাপ্ত Lamedh। ল্যাম্বডা থেকে লাতিন এল এবং সিরিলিক এল (Л) এসেছে। প্রাচীন বৈয়াকরণিক এবং নাট্যকাররা যেমন [laːbdaː] λάβδα (ল্যাম্বডা) উচ্চারণের প্রমাণ দেয় ক্লাসিকাল গ্রিক টাইমসে। আধুনিক গ্রিক ভাষায় অক্ষরটির নাম, Λάμδα, উচ্চারণ করা হয় [lamða]।

প্রারম্ভিক গ্রিক বর্ণমালায় ল্যাম্বডা আকৃতি ও দিকনির্দেশ বিভিন্ন রকম হয়। বেশিরভাগ রূপগুলি দুটি স্ট্রোকের সমন্বয়ে গঠিত, একের চেয়ে অন্যটা দীর্ঘ, তাদের প্রান্তে সংযুক্ত। কোণটি উপরের-বামে, নিচের-বামে ("পশ্চিমা" বর্ণমালা), বা উপরের ("পূর্ব" বর্ণমালা) হতে পারে। অন্যান্য রূপগুলির ডানদিকে অনুভূমিক বা ঢালু স্ট্রোকের সাথে একটি উল্লম্ব রেখা ছিল। আয়নিক বর্ণমালায় সাধারণ গ্রহণের সাথে গ্রিক শীর্ষে একটি কোণে স্থির হয়; রোমানরা নিচে-বামে কোণটি রেখেছিল।

গ্রিক মূল এবং ছোট অক্ষর ল্যাম্বডার জন্য এইচটিএমএল ৪ অক্ষর সত্তার উল্লেখগুলি হল `& #৯২৩;` এবং `& #৯৫৫;` যথাক্রমে। ল্যাম্বডার জন্য ইউনিকোড কোড পয়েন্টগুলি হ'ল ইউ+০৩৯বি এবং ইউ+০৩বিবি।

প্রতীক
------

বড় হাতের ল্যাম্বডার প্রতীক = Λ

ছোট হাতের অক্ষর = λ

আরও পড়ুন
---------

* এল (সিরিলিক) - Л, л
* ফ্রেজার বর্ণমালা # ব্যঞ্জনবর্ণ
* গণিত, বিজ্ঞান এবং ইঞ্জিনিয়ারিংয়ে ব্যবহৃত গ্রিক অক্ষর

আরও দেখুন
---------

* স্বরবর্ণ
* ব্যঞ্জনবর্ণ
* বাংলা বর্ণমালা
* বাংলা বর্ণমালা
* ইংরেজি বর্ণমালা
* আরবি বর্ণমালা
* গ্রিক বর্ণমালা
* ফিনিশীয় বর্ণমালা
* লাতিন বর্ণমালা
* সিরিলীয় বর্ণমালা
* আন্তর্জাতিক ধ্বনিমূলক বর্ণমালা
* বাংলা ব্যঞ্জনবর্ণ
* বাংলা স্বরবর্ণ
* লিখন পদ্ধতিসমূহের তালিকা
* ইউনিকোড

তথ্যসূত্র
---------

1. ↑  Herbert Weir Smyth. *A Greek Grammar for Colleges*. I.1.c
2. ↑  "Epigraphic Sources for Early Greek Writing"। *Poinikastas.CSAD.ox.ac.uk*। সংগ্রহের তারিখ ২০১১-১০-০৩।
3. ↑  "HTML 4.01 Specification"। World Wide Web Consortium।
**নিউ ইয়র্ক চলচ্চিত্র উৎসব** মার্কিন যুক্তরাষ্ট্রে নিউ ইয়র্ক সিটিতে অনুষ্ঠিত একটি বাৎসরিক চলচ্চিত্র উৎসব। প্রতি বছর শরতে এই উৎসবের আয়োজন করে ফিল্ম সোসাইটি অব লিংকন সেন্টার। লিংকন সেন্টারের সভাপতি উইলিয়াম শুম্যানের সহযোগিতায় রিচার্ড রৌড ও অ্যামোস ভোজেল ১৯৬৩ সালে এই উৎসবের প্রচলন করে। এটি এখন পর্যন্ত সবচেয়ে বেশি সময় ধরে প্রচলিত এবং মার্কিন যুক্তরাষ্ট্রের সবচেয়ে মর্যাদাসম্পন্ন চলচ্চিত্র উৎসব।

২০১৩ সাল থেকে এই উৎসব আয়োজনের পরিচালক কেন্ট জোন্স। ২০১৬ সাল পর্যন্ত প্রধান সিলেকশন কমিটির সদস্য হলেন কেন্ট জোন্স (সভাপতি); ডেনিস লিম, প্রোগ্রামিং পরিচালক; ফ্লোরেন্স আলমোজিনি, প্রোগ্রামিং সহকারী পরিচালক; অ্যামি টাউবিন, সমন্বয়কারী সম্পাদক; আর্টফোরাম ও ফিল্ম কমেন্ট; এবং গ্যাভিন স্মিথ, উপদেষ্টা।

শাখা
----

### প্রধান শাখা

প্রধান শাখায় চলচ্চিত্রের বর্তমান অবস্থা উপস্থাপনের জন্য ২৫-৩০টি চলচ্চিত্র প্রদর্শিত হয়। এই শাখায় প্রধান আন্তর্জাতিক আর্ট হাউজের চলচ্চিত্র থেকে শুরু করে উৎসব সার্কিট, নতুন আবিষ্কার, ও স্টুডিও রিলিজ প্রদর্শিত হয়। স্টুডিও চলচ্চিত্রগুলো অনুষ্ঠানের উদ্বোধনী রাত, মধ্য রাত ও শেষ রাতে প্রদর্শিত হয়। এছাড়া এই শাখায় স্বল্পদৈর্ঘ্য চলচ্চিত্রও প্রদর্শিত হয়।

### প্রামাণ্যচিত্র

এই শাখায় ১০-১৫টি প্রামাণ্যচিত্র প্রদর্শিত হয়।

আরও দেখুন
---------

* New York Film Festival Official website (2016)
* Film Society of Lincoln Center Presenting organization website
* "নিউ ইয়র্ক চলচ্চিত্র উৎসব সংগৃহীত খবর এবং ভাষ্য"। *দ্য নিউ ইয়র্ক টাইমস* (ইংরেজি ভাষায়)। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
* New York Film Festival

তথ্যসূত্র
---------

1. ↑  Kern, Laura; Koch, Joanne; Peña, Richard, সম্পাদকগণ (২০১২)। *New York Film Festival Gold*। United States: The Film Society of Lincoln Center, Inc.। পৃষ্ঠা 16–18। আইএসবিএন 978-0-615-66360-9।
2. ↑  Cox, Gordon। "Film Society names new heads"। *ভ্যারাইটি* (ইংরেজি ভাষায়)। সংগ্রহের তারিখ ৬ জুলাই ২০১৭।
3. ↑  "NYFF 54/Brochure 2016"। *online.pubhtml5.com*। সংগ্রহের তারিখ ৬ জুলাই ২০১৭।
4. ↑  "Main Slate | New York Film Festival". Film Society of Lincoln Center.
5. ↑  "Shorts Programs | New York Film Festival". Film Society of Lincoln Center.

বহিঃসংযোগ
---------

* প্রাতিষ্ঠানিক ওয়েবসাইট উইকিউপাত্তে এটি সম্পাদনা করুন
ছবি

**ছবি** (ইংরেজি: Picture) এক ধরনের চিত্রকর্ম যা সাধারণত দুই মাত্রার চিত্র হয়ে থাকে। ছবি মূলত কোন বস্তুর ছোট আকারের প্রতিকৃতি। ছবি কোনো বস্তু বা ব্যক্তির হতে পারে।

**ছবি** ( *English :- Photo/Picture/image*) এটা হলো এক রকমের প্রতিফলিত রশ্মির সাহায্য কামেরা বন্দী করা হয়। এটা কয়েক ধরনের হয়। কেউ চিত্র শিল্পী দিয়ে এটা অঙ্কন করায় বা করে। 

তবে বর্তমানে এমন খুব কম দেখা যায়। তবে অনেকে সখের বসে এমন শিল্পী দিয়ে আঁকিয়ে নেন। 

বেশিরভাগই ক্যামেরা দিয়ে ফ্রেম বন্দী করে থাকে। পরে হয়তো নতুন করে এডিটিং করে ব্যবহার করে থাকে।

তথ্যসূত্র
---------

বহিঃসংযোগ
---------


উইকিউপাত্তে এ বিষয়ে একটি সম্পত্তি রয়েছে, ***P18***, ছবি-এর জন্য (ব্যবহার দেখুন)

* উইকিমিডিয়া কমন্সে ছবি সম্পর্কিত মিডিয়া দেখুন।

* উইকিউক্তিতে Image সম্পর্কিত উক্তি পড়ুন।
* উইকিঅভিধানে image-এর আভিধানিক সংজ্ঞা পড়ুন।
* The B-Z Reaction: The Moving or the Still Image?
* Library of Congress – Format Descriptions for Still Images
* Image Processing – Online Open Research Group  ওয়েব্যাক মেশিনে আর্কাইভকৃত ২৮ ডিসেম্বর ২০২০ তারিখে
***দ্য প্রিন্স*** (ইতালীয়: *Il Principe* [il ˈprintʃipe]) হচ্ছে নিক্কোলো মাকিয়াভেল্লি রচিত ১৫৩২ সালে প্রকাশিত একটি গ্রন্থ। গ্রন্থটি তার সবচেয়ে আলোড়ন সৃষ্টিকারী এবং বহুল পঠিত গ্রন্থ। অনেক সমালোচক মনে করেন গ্রন্থখানি স্বৈরশাসক লোরেঞ্জো ডি মেডিসির নামে উৎসর্গ করার মধ্য দিয়ে তিনি মূলত লোরেঞ্জোর কৃপাদৃষ্টি কামনা করেছিলেন। কিন্তু তিনি কৃপাদৃষ্টি পাননি।

বৈশিষ্ট্য
---------

*দ্য প্রিন্স* গ্রন্থের মধ্যে এক উগ্র রাজনৈতিকতা বোধসম্পন্ন, প্রতিহিংসাপরায়ণ মেকিয়াভেলিকে আবিষ্কার করা যায়। *দ্য প্রিন্স* এবং *ডিসকোর্সেস অন লিভাই* গ্রন্থদুটির মাধ্যমেই মেকিয়াভেলির রাজনৈতিক ধারণা ও ব্যাখ্যার সঙ্গে আমরা প্রধানত পরিচিত হই। এই গ্রন্থে লেখক তার রাজনৈতিক বাস্তবতাবাদ মতকে রাজনৈতিক তত্ত্বে রূপ দিয়েছেন। এই গ্রন্থটিকে অভিহিত করা হয় বিশ্বসাহিত্যের অন্যতম অর্থপূর্ণ, ভীতিজনক, প্ররোচনামূলক, হিংসাত্মক ও কঠিন আঘাত দিতে সক্ষম রচনা বলে।প্রকাশিত হওয়ার পর থেকেই বইটি বহুল সমালোচিত ও নিন্দিত হওয়ার পাশাপাশি প্রশংসিতও হয়েছে অনেক বিদগ্ধজনের কাছে।

স্বৈরশাসক প্রসঙ্গে
------------------

১৫১৩ সালে ম্যাকিয়াভেলি এই বইটি লিখেছিলেন ফ্লোরেন্সের তৎকালিন রাজা পিয়ারো ডি মেডিচির পুত্র প্রিন্স লরেঞ্জোর প্রতি উপদেশমূলক গ্রন্থ হিসেবে। লরেঞ্জো যদিও সেই সময় এই উপদেশ গ্রহণ করেন নি; কিন্তু পরবর্তিতে দুনিয়াতে যত স্বৈরশাসক ও ডিকটেটর এসেছেন তারা সকলই *দ্য প্রিন্স*কে মূল উপজীব্য হিসেবে বেছে নিয়েছিলেন। একথা সুবিদিত যে, মুসোলিনি 'দ্য প্রিন্স' এর এক সংস্করণে ভূমিকা পর্যন্ত লিখেছিলেন। হিটলার তার শয্যাপাশে সবসময় এক খণ্ড *দ্য প্রিন্স* রাখতেন বলে শোনা যায়।

তথ্যসূত্র
---------

1. 1 2  ওদুদ, মো. আবদুল (১৪ এপ্রিল ২০১৪)। "নিকোলো মেকিয়াভেলি"। *রাষ্ট্রদর্শন* (২ সংস্করণ)। ঢাকা: মনন পাবলিকেশন। পৃষ্ঠা ২১৫–২১৬। আইএসবিএন 978-984-33-0090-4।
**হ্যানা ডাকোটা ফ্যানিং** (ইংরেজি: Hannah Dakota Fanning) (জন্ম: ২৩ ফেব্রুয়ারি, ১৯৯৪) একজন মার্কিন অভিনেত্রী। তিনি শুধু **ডাকোটা ফ্যানিং** নামেই বেশি পরিচিত। তিনি আলোচনায় আসেন মূলত *আই এম স্যাম* (২০০১) চলচ্চিত্রে অনবদ্য অভিনয় করার জন্য। এছাড়া একজন শিশু অভিনেত্রী হিসেবে তিনি অনেক বড় মাপের চলচ্চিত্রে অভিনয় করেছেন। এসকল চলচ্চিত্রের মধ্যে আছে, *ম্যান অন ফায়ার* (২০০৪), *ওয়ার অফ দ্য ওয়ার্ল্ডস* (২০০৫), *চারলোট’স ওয়েব* (২০০৬) ইত্যাদি। এছাড়া *হাউন্ডডগ*, *দ্য সিক্রেট লাইফ অফ বিস* চলচ্চিত্রগুলোতে তিনি শিশু অভিনেত্রীর শ্রেণী থেকে বেরিয়ে আরেকটু বয়স্ক চরিত্রে অভিনয় করেন। অভিনয়ের জন্য তিনি বিভিন্ন পুরস্কার ও স্বীকৃতি লাভ করেছেন। এর মধ্যে উল্লেখযোগ্য সবচেয়ে কম বয়সী অভিনেত্রী হিসেবে স্ক্রিন অ্যাক্টরস গিল্ড পুরস্কারের জন্য মনোনয়ন।

ব্যক্তিগত জীবন
--------------

যুক্তরাষ্ট্রের জর্জিয়া অঙ্গরাজ্যের কনিয়ার শহরে ডাকোটা ফ্যানিংয়ের জন্ম। তার মা জয় আরিংটন একজন পেশাদার টেনিস খেলোয়াড় এবং বাবা স্টিভ ফ্যানিং একজন বেইসবল খেলোয়াড় ছিলেন। তিনি সেন্ট লুইস কার্ডিনাল দলের হয়ে মাইনর লিগ বেইসবল খেলতেন। বর্তমানে তিনি ক্যালিফোর্নিয়ার লস অ্যাঞ্জেলসে ইলেকট্রনিক্সের দোকানে বিক্রয়কর্মী হিসেবে কাজ করেন। ফ্যানিংয়ের নানা রিক আরিংটন একজন প্রাক্তন মার্কিন ফুটবলার, ও খালা জিল আরিংটন পেশায় ইসপিএন টিভি চ্যানেলের একজন প্রতিবেদক। এল ফ্যানিং ডাকোটার বড় এক বোন আছে। তিনিও পেশায় একজন অভিনেত্রী।

ডাকোটার বাবা মেয়ের নাম ‘ডাকোটা’ রাখতে চেয়েছিলেন এবং মা রাখতে চেয়েছিলেন ‘হ্যানা’। পরবর্তীতে তাদের দুজনের পছন্দের নামই মেয়ের নামে স্থান পায়।

ফ্যানিংয়ের মাঝে জার্মান ধাচ রয়েছে, এবং তার নামের শেষাংশ এসেছে আইরিশ ভাষা থেকে। ধর্মীয় দিক থেকে ফ্যানিং ও তার পরিবার সাউদার্ন ব্যাপটিস্টের অনুসারী। তিনি ক্যালিফোর্নিয়ার নর্থ হলিউডের ক্যাম্পবেল হল স্কুলে পড়াশোনা করেন। এছাড়াও তিনি সেখানকার চিয়ারলিডিং দলেরও সদস্য।

তথ্যসূত্র
---------

1. ↑  Colleen Long (২০০৫-০২-০৪)। "'Hide and Seek' star Fanning, at 10, already owns acting chops"। San Diego Union-Tribune। সংগ্রহের তারিখ ২০০৮-০৯-২৯।
2. ↑  "History of the 8th SAG Awards | Screen Actors Guild Awards"। Sagawards.org। ২০০২-০৩-১০। ২০০৮-০৯-০৭ তারিখে মূল থেকে আর্কাইভ করা। সংগ্রহের তারিখ ২০১০-০৪-০৬।
3. ↑  Fanning's Genealogy at Ancestry.com
4. ↑  Stein, Joel (২০০৫-০২-২৭)। "The Million-Dollar Baby"। Time। ২০১৩-০৩-৩০ তারিখে মূল থেকে আর্কাইভ করা। সংগ্রহের তারিখ ২০০৭-১২-১০।
5. ↑  "Dakota Fanning's biography by imdb.com"। imdb.com।
6. ↑  "Dakota Fanning Lives Out Her Dreams"। timessquare.com। ২৬ ডিসেম্বর ২০০৮ তারিখে মূল থেকে আর্কাইভ করা। সংগ্রহের তারিখ জুলাই ২১, ২০০৬।
7. ↑  "Interview: Dakota Fanning"। lifeteen.com। ১২ মে ২০০৯ তারিখে মূল থেকে আর্কাইভ করা। সংগ্রহের তারিখ জুলাই ১৯, ২০০৬।
8. ↑  "Friday Night Lights - Crush: Hollywood's Next Generation - omg! on Yahoo"। Omg.yahoo.com। ২০০৯-১১-০৫ তারিখে মূল থেকে আর্কাইভ করা। সংগ্রহের তারিখ ২০১০-০৪-০৬।
9. ↑  Heyman, Marshall। "Dakota Fanning: Celebrities"। Wmagazine.com। ২০০৯-০৪-১৬ তারিখে মূল থেকে আর্কাইভ করা। সংগ্রহের তারিখ ২০১০-০৪-০৬।

বহিঃসংযোগ
---------


উইকিউক্তিতে ***ডাকোটা ফ্যানিং*** সম্পর্কিত উক্তির সংকলন রয়েছে।

উইকিমিডিয়া কমন্সে **ডাকোটা ফ্যানিং** সংক্রান্ত মিডিয়া রয়েছে।

* ইন্টারনেট মুভি ডেটাবেজে ডাকোটা ফ্যানিং (ইংরেজি)
* ডাকোটা ফ্যানিং - টিভি ডট কম
* Dakota Fanning's biography on filmbug
ল্হা-ম্ছোগ-সেং-গে
**ল্হা-ম্ছোগ-সেং-গে** (ওয়াইলি: *lha mchog seng ge*) (১৪৬৮-১৫৩৫) তিব্বতের ঙ্গোর-এ-বাম-ছোস-ল্দান বৌদ্ধবিহারের নবম প্রধান বা ঙ্গোর-ছেন ছিলেন।

সংক্ষিপ্ত জীবনী
---------------

ল্হা-ম্ছোগ-সেং-গের পিতার নাম ছিল দ্পোন-মে-কুন-দ্গা'-র্গ্যাল-ম্ত্শান (ওয়াইলি: *dpon ne kun dga' rgyal mtshan*) এবং মাতার নাম ছিল দ্গে-ব্স্ন্যেন-কুন-ম্ছোগ-'বুম (ওয়াইলি: *dge bsnyen kun mchog 'bum*)। এগারো বছর বয়সে তিনি গো-রাম্স-পা-ব্সোদ-নাম্স-সেং-গে নামক ষষ্ঠ ঙ্গোর-ছেনের নিকট শিক্ষার্থীর শপথ এবং হেবজ্র সম্বন্ধে শিক্ষা গ্রহণ করেন। এছাড়া মুস-ছেন-সাংস-র্গ্যাস-রিন-ছেন নামক অষ্টম ঙ্গোর-ছেনও তাকে হেবজ্র সম্বন্ধে শিক্ষাদান করেন। সপ্তম ঙ্গোর-ছেন দ্কোন-ম্ছোগ-'ফেল-বা ও গ্লো-বো-ম্খান-ছেন-ব্সোদ-নাম্স-ল্হুন-গ্রুব নামক তার অন্যান্য শিক্ষকদের নিকট তিনি যমান্তক, বজ্রকীলয় ও মার্গফল সম্বন্ধে শিক্ষালাভ করেন। শিক্ষালাভের শেষে তিনি ছু-'দুস-নোর-বু-লিং (ওয়াইলি: *chu 'dus nor bu gling*) এবং ঙ্গোর-এ-বাম-ছোস-ল্দান বৌদ্ধবিহারে দর্মশিক্ষাদান করেন। ১৫১৬ অথবা ১৫২৪ খ্রিষ্টাব্দে তিনি ঙ্গোর-এ-বাম-ছোস-ল্দান বৌদ্ধবিহারের নবম প্রধান হিসেবে নির্বাচিত হন। তার উল্লেখযোগ্য শিষ্য ছিলেন দ্কোন-ম্ছোগ-ল্হুন-গ্রুব নামক দশম ঙ্গোর-ছেন, সাংস-র্গ্যাস-সেং-গে নামক একাদশ ঙ্গোর-ছেন, নাম-ম্খা'-দ্পাল-ব্জাং নামক ত্রয়োদশ ঙ্গোর-ছেন প্রভৃতি।

তথ্যসূত্র
---------

1. ↑  Townsend, Dominique (2010-07)। "The Ninth Ngor Khenchen, Lhachok Sengge"। *The Treasury of Lives: Biographies of Himalayan Religious Masters*। সংগ্রহের তারিখ 2014-05-03।  এখানে তারিখের মান পরীক্ষা করুন: `|তারিখ=` (সাহায্য)

আরো পড়ুন
---------

* Jackson, David. 1989. "Sources on the Chronology and Succession of the Abbots of Ngor E-wam-chos-ldan." Berliner Indologische Studien, vol. 4/5, pp 49–93.
* Jackson, David. 2010. The Nepalese Legacy in Tibetan Painting. Seattle: University of Washington Press.

|  |  |  |
| --- | --- | --- |
| পূর্বসূরীমুস-ছেন-সাংস-র্গ্যাস-রিন-ছেন | **ল্হা-ম্ছোগ-সেং-গে  নবম ঙ্গোর-ছেন** | উত্তরসূরীদ্কোন-ম্ছোগ-ল্হুন-গ্রুব |
|
**ডাকোটা মেই জনসন** (জন্ম ৪ অক্টোবর, ১৯৮৯) একজন আমেরিকান অভিনেত্রী এবং মডেল। তিনি অভিনেতা মেলানি গ্রিফিথ এবং ডন জনসন এর মেয়ে। তিনি তার মায়ের পাশাপাশি কমেডি-নাটক **ক্রেজি ইন অ্যালাবামা** (১৯৯৯) তে অভিনয়ের মধ্য দিয়েই আত্নপ্রকাশ করেন এবং ২০০৬ সালে মিস গোল্ডেন গ্লোব এর জন্য মনোনীত হন।। তিনি উচ্চ মাধ্যমিক স্নাতক ডিগ্রি শেষ করে **সোশাল নেটওয়ার্ক** (২০১০), বিস্টলি (২০১১) , ২১ জাং স্ট্রিট (২০১২), নীড ফর স্পীড (২০১৪) এবং স্বল্পকালীন কমেডি **বেন ও কেট** (২০১২-২০১৩) এসব চলচ্চিত্রে অভিনয়ের মাধ্যমে পুনরায় অভিনয়ে ফিরে যান।
তিনি ২০১৫ সালে ফিফটি শেডস অব গ্রে নামক রোমান্টিক নাটকীয় চলচ্চিত্রে **এনেস্টেসিয়া স্টিল** নামে প্রধান চরিত্রে অভিনয় করে আন্তজার্তিক ভাবে ব্যাপক খ্যাতি অর্জন করেন, তার এই খ্যাতির জন্য সেই বছরেই তিনি 
**প্রিয় নাটকীয় চলচ্চিত্র অভিনেত্রী** হিসেবে পিপল চয়েস অ্যাওর্য়াড এ বিজয়ী এবং রাইজিং স্টার হিসেবে বাফটা রাইজিং স্টার পুরস্কার এ মনোনীত হন। একই বছর তিনি *ব্লাক মাস এন্ড ব্লাক স্প্লাস* এর অংশ হন। এছাড়াও তিনি রোমান্টিক কমেডি মুভি *হাও টু বি সিঙ্গেল* (২০১৬), একই চরিত্র এনেস্টিসিয়া স্টিল নামে ফিফটি শেডস ডার্কার (২০১৭) এবং আসন্ন চলচ্চিত্র *ফিফটি শেডস ফ্রিড* (২০১৮)-এ তিনি অভিনয় করবেন।

প্রারম্ভের জীবন
---------------

ডাকোটা মেই জনসন অক্টোবর ৪, ১৯৮৯-এ অস্টিন, টেক্সাসে জন্মগ্রহণ করেন। তার মা-বাবা হচ্ছেন অভিনেতা মেলানি গ্রিফিত এবং ডন জনসন। তিনি সাবেক বিজ্ঞাপন নির্বাহী ও পিটার গ্রিফিত ও অভিনেত্রী টিপি হেড্রেন এ নাতনী। তার সাবেক সৎপিতা হচ্ছেন অভিনেতা আন্তোনিয়ো ব্রান্দেরাস।

জনসন *এস্পেন কমিউনিটি স্কুল* এ পড়াশুনা করেছেন, যযা এস্পেন, কলোরাডোতে অবস্থিত। এরপর তিনি ক্যালিফোর্নিয়ার মন্টেরিতে অবস্থিত *সান্তা ক্যাটালিনা স্কুল* এ ভর্তি হন সান্তা মনিকা, ক্যালিফোর্নিয়া-তে অবস্থিত *নিউরোডস হাই স্কুল*-এ ভর্তি হওয়ার পূর্বে। শৈশবে তিনি একজন ভালো নাচিয়ে ছিলেন। ১২ বছর বয়সে অন্যান্য বিখ্যাত ব্যক্তিদের সন্তানদের সঙ্গে *টিন ভোগ* এ ফটোশ্যুটের মাধ্যমেই মডেলিংয়ের প্রতি তার আগ্রহ জন্মে।

তথ্যসূত্র
---------

1. ↑  "Dakota Johnson: Biography"। TVGuide.com। ২০১৩-০৭-৩০ তারিখে মূল থেকে আর্কাইভ করা। সংগ্রহের তারিখ সেপ্টেম্বর ২, ২০১৩।
2. ↑  "Melanie Griffith and Dakota Johnson – Like Mother, Like Daughter – Hollywood's Hottest Moms"। InStyle। এপ্রিল ১৭, ২০০৮ তারিখে মূল থেকে আর্কাইভ করা। সংগ্রহের তারিখ অক্টোবর ১৮, ২০১১।
3. ↑  "Interview"। Aspen Peak। পৃষ্ঠা 146। এপ্রিল ১২, ২০১০ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ১৮, ২০১৩।
4. ↑  "Dakota Mayi Johnson's Profile, Biography & Heritage"। Katagogi। ২০১৪। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ জুন ২১, ২০১৪।
5. ↑  "Interview"। *Aspen Peak*। পৃষ্ঠা 146। এপ্রিল ১২, ২০১০ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ১৮, ২০১৩।

বহিঃসংযোগ
---------

উইকিপিডিয়ার সহপ্রকল্পে**ডাকোটা জনসন*** কমন্স হতে মিডিয়া
* উইকিউপাত্ত হতে উপাত্ত

* ইন্টারনেট মুভি ডেটাবেজে ডাকোটা জনসন (ইংরেজি)
* Dakota Johnson at Yahoo! Movies
* রটেন টম্যাটোসে ডাকোটা জনসন (ইংরেজি)


|
|  |
| পূর্বসূরীজে.কে সিমন্স | ***স্যাটারডে নাইট লাইভ* পরিচালিকা**ফেব্রুয়ারি ২৮, ২০১৫ | উত্তরসূরীক্রিস হ্যামসওর্থ |
|

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* নরওয়ে
* স্পেন
* ফ্রান্স (উপাত্ত)
* জার্মানি
* মার্কিন যুক্তরাষ্ট্র
* চেক প্রজাতন্ত্র
* নেদারল্যান্ডস
* পোল্যান্ড

 |
| অন্যান্য | 
* সুডক (ফ্রান্স)
	+ ১

 |
‘বর্গ’-এর অন্য ব্যবহারের জন্য, বর্গ (দ্ব্যর্থতা নিরসন) দেখুন।

| বাংলা ব্যাকরণ |
| --- |
| ইতিহাস |
| ধ্বনিতত্ত্ব |
| * বাংলা বর্ণমালা
* ধ্বনির পরিবর্তন
* ণত্ব বিধান ও ষত্ব বিধান
* সন্ধি
* বাংলা উচ্চারণের নিয়ম
* বাংলা শ্বাসাঘাত
 |
| রূপতত্ত্ব/শব্দতত্ত্ব |
| * শব্দ
* পদ
* উপসর্গ
* প্রকৃতি ও প্রত্যয়
* ধাতু
* ধাতুগণ
* বচন
* শব্দদ্বিত্ব
* বাংলা শব্দভাণ্ডার
* অনুসর্গ
* কারক
* বিভক্তি
* শব্দের শ্রেণীবিভাগ
* বাংলা অনুজ্ঞা
 |
| বাক্যতত্ত্ব |
| * বাচ্য
* উক্তি ও উক্তি পরিবর্তন
* বাগধারা
* প্রবাদ-প্রবচন
* যতিচিহ্ন
 |
| অর্থতত্ত্ব |
| * অভিধানতত্ত্ব
 |
| 
ছন্দ ও অলংকার |
| * বাংলা ছন্দ
* বাংলা অলংকার
 |
| * দে
* স
 |

বাংলা ব্যাকরণে, **বাক্যের বর্গ** বা সংক্ষেপে **বর্গ** বলতে বাক্যের মধ্যে একাধিক শব্দ দিয়ে গঠিত বাক্যাংশকে বোঝায়। বৰ্গকে বাক্যের একক বলা হয়।

উদাহরণ:

"মালা ও মায়া খুব সকালে বাড়ির সামনে দাঁড়িয়ে থাকা স্কুল বাসে উঠে পড়লো।"
এই বাক্যে ‘মালা ও মায়া’, ‘খুব সকালে’, ‘বাড়ির সামনে দাঁড়িয়ে থাকা’, ‘স্কুল-বাসে’, ‘উঠে পড়লো’ শব্দগুচ্ছ এক একটি বর্গ।

কোনো একটি বর্গ বাক্যের মধ্যে যে পদের মতো আচরণ করে, সেই পদের নাম অনুযায়ী বর্গের নাম হয়।

বিশেষ্যবর্গ
-----------

বিশেষ্য পদের আগে এক বা একাধিক বিশেষণ বা সম্বন্ধপদ যুক্ত হয়ে বিশেষ্য বর্গ তৈরি হয়। যেমন – 

অসুস্থ ছেলেটি আজ স্কুলে আসেনি।
আমার ভাই পড়তে বসেছে।
সংযোজক পদ দ্বারা দুইটি বিশেষ্য যুক্ত হয়েও বিশেষ্যবর্গ তৈরি হয়। যেমন – 

রহিম ও করিম বৃষ্টিতে ভিজছে।

বিশেষণবর্গ
----------

বিশেষণবর্গ হচ্ছে বিশেষণজাতীয় শব্দের গুচ্ছ। যেমন - 

আমটা দেখতে ভারি সুন্দর।
ভদ্রলোক সত্যিকারের নির্লোভ।
পোকায় খাওয়া কাঠ দিয়ে আসবাব বানানো ঠিক নয়।

ক্রিয়াবিশেষণবর্গ
-----------------

ক্রিয়াবিশেষণবর্গ হলো সেসব শব্দগুচ্ছ যা বাক্যে একত্রে ক্রিয়াবিশেষণ হিসাবে কাজ করে। যেমন–

সকাল আটটার সময়ে সে রওনা হলো।
তারপর আমরা দশ নম্বর প্লাটফর্মে গিয়ে দাঁড়ালাম।
আমি সকাল থেকে বসে আছি।
বেঁচে থাকার মতো সামান্য কয়টা টাকা বেতন পাই।
সে খেয়ে আর ঘুমিয়ে কাটাচ্ছে।

ক্রিয়াবৰ্গ
-----------

বাক্যের বিধেয় অংশের ক্রিয়াপদ ক্রিয়াবর্গ তৈরি করে। যেমন– 

অস্ত্রসহ সৈন্যদল এগিয়ে চলেছে।
সে লিখছে আর হাসছে।
সে অনেকক্ষণ দাঁড়িয়ে থাকার পর বসে পড়লো।
বাচ্চাটা অনেকক্ষণ ধরে চিৎকার করছে।

উদ্ধৃতি
-------

1. 1 2 3 4 5  *বাংলা ভাষার ব্যাকরণ ও নির্মিতি*। নবম-দশম শ্রেণি। জাতীয় শিক্ষাক্রম ও পাঠ্যপুস্তক বোর্ড, ঢাকা, বাংলাদেশ। নভেম্বর ২০২০। পৃষ্ঠা ৮৬-৮৭।
**"ডাকে পাখি খোল আঁখি দেখ সোনালি আকাশ"** বাংলা ভাষায় রচিত একটি চলচ্চিত্র সংগীত। ফজলে আহমেদ বেনজীর পরিচালিত ১৯৮৩ সালে মুক্তিপ্রাপ্ত বাংলাদেশী চলচ্চিত্র প্রতিরোধ ছায়াছবিতে এই গানটি ব্যবহার করা হয়। এই গানের গীতিকার নজরুল ইসলাম বাবু এবং সুরকার ছিলেন শেখ সাদী খান। ভারতীয় গায়িকা হৈমন্তী শুক্লা এই গানে কণ্ঠ দেন। আল্পনা গোস্বামী এই গানের দৃশ্যায়নে একই সাথে অভিনয় ও নৃত্য নির্দেশনার কাজ করেন।

পটভূমি
------

ছবির পরিচালক ফজলে আহমেদ বেনজীর এই ছবির চিত্রনাট্য তৈরির সময় মধ্যবিত্ত পরিবারের একমাত্র মেয়ে তার ভাইদের সকালে ঘুম থেকে ডেকে তুলবে-এমন একটি দৃশ্যপটে গান তৈরীর জন্য সুরকার শেখ সাদী খান ও গীতিকার নজরুল ইসলাম বাবু'র সাথে পরিকল্পনা করেছিলেন। এই গানের পরিকল্পনা করা হয়েছিল শেখ সাদি খানের বাসায়। নজরুল ইসলাম বাবু এই গানটি একটি ছড়াগান হিসেবে লিখেছিলেন। প্রাথমিকভাবে এই গানের গীতি ফজলে আহমেদ বেনজীর পছন্দ করেননি। শেখ সাদি খানের অনুরোধে গানটি চলচ্চিত্রে রাখা হয়েছিল।

সুর ও সঙ্গীত আয়োজন
-------------------

এই গানের বিষয় ছিল সকাল বেলার পরিবেশ। বিষয়কে প্রাধান্য দিয়ে সুরকার শেখ সাদী খান এই গানের সুরে সকাল রাগের মিশ্রণ ঘটিয়েছিলেন। কোলকাতায় সংগীত শিল্পী ঊষা উথুপের স্টুডিও ভাইব্রেশন-এ এই গানের সংগীত আয়োজন ও শব্দ ধারণ করা হয়েছিল।

প্রকাশ ও গ্রহণযোগ্যতা
---------------------

মুক্তির পর ছায়াছবির এই গানটি সবচেয়ে বেশি লোকপ্রিয় হয়েছিল। বাংলাদেশ টেলিভিশনের ছায়াছবির গানের অনুষ্ঠান ও বাংলাদেশ বেতারে এই গান নিয়মিত প্রচার হয়েছে। জনপ্রিয়তার স্বীকৃতি স্বরূপ এই গানের কথা পত্রিকার প্রবন্ধেও উল্লেখ হচ্ছে। ০৬ এপ্রিল, ২০২০-এ জি-সিরিজ তাদের ইউটিউব চ্যানেলে গানটির ভিডিও প্রকাশ করে।

তথ্যসূত্র
---------

1. 1 2 3 4 5 6  "আমি বিপরীত বাতাসে কাজ করা লোক : শেখ সাদী খান"। *NTV Online*। সংগ্রহের তারিখ ২০১৯-০৯-০৩।
2. ↑  "নায়িকা হারিয়ে গেছেন, হারায়নি গান"। *প্রথম আলো*। ২০২০-০৫-০৬। ২০২০-০৫-০৭ তারিখে মূল থেকে আর্কাইভ করা। সংগ্রহের তারিখ ২০২০-০৫-০৬।
3. ↑  "দলীয় নৈপুণ্যের ফসল সাফ শিরোপা"। *জনকন্ঠ*। সংগ্রহের তারিখ ২০১৯-০৯-০৩। [*স্থায়ীভাবে অকার্যকর সংযোগ*]
4. ↑  "বাড়ির ছাদেই স্বপ্নপূরণ – আলোকিত বাংলাদেশ"। *www.alokitobangladesh.com*। সংগ্রহের তারিখ ২০১৯-০৯-০৩।
5. ↑  "ডাকে পাখি খোল আঁখি"। *জি-সিরিজ*। ২০২০-০৪-০৬। সংগ্রহের তারিখ ২০২০-০৪-০৯ – ইউটিউব-এর মাধ্যমে।
**ভাদু গান** ভারতের পশ্চিমবঙ্গ রাজ্যের একটি প্রচীন লোকগান। এই গান রাজ্যের পুরুলিয়া, বাঁকুড়া, বীরভূম, পশ্চিম মেদিনীপুর জেলা ও বর্ধমান জেলার আসানসোল মহকুমা এবং ঝাড়খণ্ড রাজ্যের রাঁচি ও হাজারিবাগ জেলার লৌকিক উৎসব ভাদু উৎসবে এই গান গাওয়া হয়ে থাকে।

ইতিহাস
------

কথিত আছে যে পুরুলিয়ার কাশিপুরের পঞ্চকোটের রাজা নীলমনি সিংহদেবের কন্যা ছিলেন ভাদ্রেশ্বরী। সেখান থেকেই ভদ্রেশ্বরী। তা থেকেই ভাদু। লোক মুখে প্রচলিত গল্পটা এমনই কাশীপুরের রাজকন্যা ভদ্রেশ্বরীর বিয়ে ঠিক হয়েছিল। কিন্তু ভদ্রেশ্বরীর বর বিয়ে করতে আসার পথে ডাকাতদের কবলে পরে মারা যান। সেই শোকে ভাদু আত্মঘাতী হন। ভাদুর স্মৃতিকে ধরে রাখতেই কাশিপুরের রাজার পৃষ্ঠপোষকতায় রাজ্যবাসী এই ভাদুর শুরু করেন। আবার কেউ বলেন, ভাদ্রমাসে পঞ্চকোট ও ছাতনার রাজার মধ্যে যুদ্ধে পঞ্চকোটের রাজা বিজয়ী হন। সেই স্মৃতিতেই এই গান ও উৎসবের শুরু।

পঞ্চকোট রাজপরিবারের সক্রিয় পৃষ্ঠপোষকতায় রাজদরবারে হারমোনিয়াম, পাখোয়াজ, তবলা, সানাই সহযোগে মার্গধর্মী উচ্চ সাহিত্য গুণ নির্ভরএক ধরনের ভাদু গাওয়া হত হয়। এই পরিবারের ধ্রুবেশ্বরলাল সিংদেও, প্রকৃতীশ্বরলাল সিংদেও এবং রাজেন্দ্রনারায়ণ সিংদেও দরবারী ভাদু নামক এই ঘরানার সৃষ্টিকর্তা। কিন্তু অন্যান্য সকল ভাদু গীত লৌকিক সঙ্গীত হিসেবেই জনপ্রিয় হয়েছে। লিখিত সাহিত্য না হওয়ায় এই গান লোকমুখেই প্রচারিত হয়ে এসেছে।

প্রকৃতি
-------

টুসু ও ঝুমুর গানের বিপরীতে ভাদু গানগুলিতে প্রেম এবং রাজনীতি সর্বতোভাবে বর্জিত। সাধারণতঃ গৃহনারীদের জীবনের কাহিনী এই গানগুলির মূল উপজীব্য। পৌরাণিক ও সামাজিক ভাদু গানগুলি বিভিন্ন পাঁচালির সুরে গীত হয়। সাধারণতঃ রামায়ণ, মহাভারত ও কৃষ্ণ-রাধার প্রেম পৌরাণিক গানগুলির এবং বারোমাস্যার কাহিনী সামাজিক গানগুলির বিষয় হয়ে থাকে। এছাড়া চার লাইনের ছড়া বা চুটকি জাতীয় ভাদু গানগুলিতে সমাজ জীবনের বিভিন্ন অসঙ্গতির চিত্র সরস ভঙ্গীতে ফুটিয়ে তোলা হয়।

বর্তমানে সামাজিক সচেতনা মূলক প্রচারের জন্য ভাদু গান গাওয়া হয়ে থাকে।

তথ্যসূত্র
---------

1. ↑  "ও ভাদু নামল দ্যাশে"। আনন্দবাজার প্রত্রিকা। সংগ্রহের তারিখ ২৬ ডিসেম্বর ২০১৭।
2. ↑  "বিষয় বদলেও জনপ্রিয় ভাদু গান"। আনন্দবাজার প্রত্রিকা। ১৯ সেপ্টেম্বর ২০১৭। সংগ্রহের তারিখ ২৬ ডিসেম্বর ২০১৭।

| * দে
* স
বাংলার লোকসঙ্গীত |
| --- |
| আঞ্চলিক গান | 
* ভাদু গান
* চট্‌কা গান
* ভাটিয়ালি
* ছেঁচড় গান
* জাগের গান
* আখড়াই গান
* জাওয়া গান
* কুষাণ গান
* ভাওয়াইয়া

* মাদার গান
* ঝুমুর
* গম্ভীরা
* হাপু গান

 |
| ব্যবহারিক গান | 

|  |  |
| --- | --- |
| বিবাহ সম্পর্কিত | 
* কনে সাজানিয়া গান
* জল ভরার গান
* কন্যা বিদায়ের গান

 |
| খেলা সম্পর্কিত | 
* পাশা খেলার গান

 |
| শোক সঙ্গীত | 
* বিচ্ছেদী গান

 |

 |
| আনুষ্ঠানিক গান | 
* কীর্তন
* ঢপ গান
* ঘেঁটু গান
* জারি গান
* চড়কপরবের গান
* উত্তম ঠাকুরের গান
* গারাম ঠাকুরের গান
* গোপীচন্দ্রের গান
* বোলান গান
* কার্তিক পূজার গান
* পৌষ আগলানো গান
* চোর-চুন্নীর গান
* ফুলের গান
* বন্দ গান
* পাঁউড়িয়া গান
* বাদী গীত
* বাদ্যানীর গান

 |
| প্রেম সঙ্গীত | 
* বারোমাস্যা
* বন্ধু পাঁচালী গান
* পাতা গীত

 |
| কর্ম সঙ্গীত | 
* নৌকা বাইচের গান
* ছাদ পেটানোর গান
* সারি গান
* কৃষি সঙ্গী
* ধান ভানার গান

 |
| পটের গান | 
* পটুয়া সঙ্গীত

 |
| বিবিধ | 
* ঝাঁপান
* হোলবোল
* জাগের গান
* টুসু গান
* চারণ গান

 |
**পুলিশ কমিশনার** মেট্রোপলিটন পুলিশের প্রধান। সাধারণত তিনি বিসিএস পুলিশ ক্যাডারের তৃতীয় গ্রেডের সদস্য। বাংলাদেশের পদমর্যাদা ক্রম অনুযায়ী পুলিশ কমিশনারের পদমর্যাদা ২২ নম্বরে। পুলিশের ডেপুটি ইন্সপেক্টর জেনারেলদের মধ্য হতে পুলিশ কমিশনার নিয়োগ দেওয়া হয়। যদিও সম্প্রতি ঢাকা মেট্রোপলিটন পুলিশের কমিশনারের পদকে গ্রেড-১ এ উন্নীত করা হয়েছে। মেট্রোপলিটন এলাকায় তাদের দপ্তর অবস্থিত।

ময়মনসিংহ বাদে অন্য সাতটি বিভাগীয় এবং গাজীপুর শহরের আইনশৃঙ্খলা রক্ষায় মেট্রোপলিটন পুলিশ গঠন করা হয়েছে। ১৯৭৬ সালে প্রথম ঢাকা মেট্রোপলিটন পুলিশ গঠিত হয়। পরবর্তীতে অন্য ছয়টি বিভাগীয় শহরে আরো ছয়টি এবং গাজীপুরে পৃথক মেট্রোপলিটন পুলিশ ফোর্স গঠিত হয়। মেট্রোপলিটান পুলিশের তালিকা:

* ঢাকা মেট্রোপলিটন পুলিশ
* চট্টগ্রাম মেট্রোপলিটন পুলিশ
* খুলনা মেট্রোপলিটন পুলিশ
* সিলেট মেট্রোপলিটন পুলিশ
* রাজশাহী মেট্রোপলিটন পুলিশ
* বরিশাল মেট্রোপলিটন পুলিশ
* গাজীপুর মেট্রোপলিটন পুলিশ
* রংপুর মেট্রোপলিটন পুলিশ

নিয়োগ
------

পুলিশ কমিশনার বাংলাদেশ সিভিল সার্ভিসের (পুলিশ ক্যাডার) তৃতীয় গ্রেডের সদস্যদের মধ্য থেকে নিয়োগ দেওয়া হয়। স্বরাষ্ট্র মন্ত্রণালয় উপ মহাপুলিশ পরিদর্শকদের পুলিশ কমিশনার হিসেবে নিয়োগ, পদায়ন ও বদলি করে থাকে।

তথ্যসূত্র
---------

১। ফৌজদারি কার্যবিধি, ১৮৯৮

২। পুলিশ আইন, ১৮৬১

বহিসংযোগ
--------